
Esselamu alejkum we rahmetullah we berekatuhuز


Da li je tačno da jedna hidžama ima efekat kao 10 rukji? Da jedna hidžama zamijeni 10 rukji.


* 
* 
* 
* 
* 
* 
* 

 
JEDNA HIDŽAMA VRIJEDI KAO 10 RUKJI (hadis)

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Ne postoji vjerodostojan, slab niti izmišljen šerijatski tekst, ni ***[hadis](https://pitajucene.com/search/Hadis/questions/ "Pretraži pitanja o hadisima")*** niti ***[predaja](https://pitajucene.com/search/predaj/questions/ "Pretraži pitanja o predajama")*** od ashaba i selefa, koji ukazuju da jedna hidžama vrijedi kao 10 rukji, shodno tome što sam ja utvrdio.


Ne samo to, nego nema šerijatskog teksta koji uopće ukazuje da je propisano, korisno i vrijedno činiti hidžamu onima koji imaju ***[sihr](https://pitajucene.com/search/sihr/questions/ "Pretraži pitanja o sihru")***, džinski dodir ili ***[urok](https://pitajucene.com/search/urok/questions/ "Pretraži pitanja o uroku")***. O tome, da hidžama koristi u liječenju od sihra, govorili su neki učenjaci, poput Ibn el-Kajjima (Zadul-mead, 4/124), i učači rukje su to ustanovili u praksi.


Prema tome, ne postoji hadis u ovom značenju. A nije dozvoljeno prenositi nepostojeće hadise, izreke ili riječi i pripisivati ih Poslaniku, sallallahu aljehi ve sellem. Kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu aljehi ve sellem, u hadisu mutefekun alejhi: „Ko slaže na mene, neka sebi pripremi mjesto u Džehennemu“.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


